SENSEX
మార్కెట్లకు కేంద్రబడ్జెట్‌ దిక్సూచి!
ముంబై, జనవరి 29: కేంద్రబడ్జెట్‌ వచ్చే వారం మార్కెట్లకు అత్యంత కీలకంగా మారుతోంది. నెలరోజుల ముందుగా అంటే ఫిబ్రవరి 1వ తేదీనే కేంద్రప్రభుత్వం సాధారణ వార్షిక బడ్జెట్‌ను లోక్‌సభ లో ప్రవేశపెడుతోంది. పెద్దనోట్ల రద్దునేపథ్యంలో పలు కీలక సంస్కరణలకు ఈసారి బడ్జెట్‌వేదిక అవుతుందన్న అంచనాలున్నాయి. దీన్నిబట్టిచూస్తే దేశీయ స్టాక్‌ మార్కెట్లకు బడ్జెట్‌ దిశానిర్దేశం చేస్తుందని అంచనా. ముందురోజే ఆర్థిక సర్వేను వెల్లడిస్తుంది. తొలిసారి రైల్వేబడ్జెట్‌ను విలీనంచేసి ఒకే బడ్జెట్‌గా వస్తున్న బడ్జెట్‌ కావడంతో అటు రైల్వే వర్గా లు, ఇటు కార్పొరేట్‌, సాధారణ మధ్యతరగతి వర్గాలు, మార్కెట్లు కూడా ఆసక్తితో ఉన్నాయి. వ్యక్తిగత ఆదాయపు పన్ను 2.5లక్షల నుంచి 4లక్షలకు పెంచుతారని అంచనా. రహదారులు వంటిమౌలిక సదుపాయాలు, విద్యుత్‌, ఆటో రంగాలకు ప్రోత్సాహాన్నిచ్చేచర్యలు ఉండవచ్చని మార్కెట్లు ఆశిస్తున్నాయి. ప్రభుత్వ బ్యాంకులకు కొత్తపెట్టుబడి ప్రకట న ఉంటుందని అంచనాలున్నాయి.
వీటికితోడు వచ్చేవారం మరికొన్ని బ్లూచిప్‌ కంపెనీలు మూడోత్రైమాసిక ఫలితాలు వెల్లడిస్తాయి. వీటిలోగ్రాసిమ్‌, టెక్‌ మహీంద్ర, హెచ్‌డిఎఫ్‌సి, బజాజ్‌ ఆటో, ఐసిఐసిఐబ్యాంకు, ఒఎన్‌ఝిసి, ఐషర్‌ మోటార్స్‌, ఎసిసి, డాక్టర్‌ రెడ్డీస్‌ కంపెనీలున్నాయి. నెలాఖరులో పెట్రోడీజిల్‌ ధర ల సవరణ యధావిధిగా కొనసాగుతుంది. ప్రభుత్వరంగ చమురుకంపెనీలు షేర్లు ప్రకాశిస్తాయని చెప్పగలం. జనవరి నెల వాహనాల విక్రయాలతో ఆటోమొబైల్‌ రంగషేర్లు కొంత క్రియాశీలకం అవుతాయి. 3 నెలలుగా దేశీయస్టాక్స్‌లో అమ్మకాలకే కట్టు బడుతూ వస్తున్న విదేశీ సంస్థాగత ఇన్వెస్టర్లు (ఎఫ్‌ఐఐలు) గత వారం బిఎస్‌ఇ ఐపిఒ నేపథ్యంలో ఇన్వెస్టర్లు కొనుగోలుదారులుగా నిలిచారు. అక్టోబరు నుంచి పెట్టుబడులను ఉపసంహరించుకుంటున్న వీరు ఇకపై మార్కెట్లకు కీలకంఅవుతుంది. దేశీయఫండ్స్‌ భారీస్థాయిలో ఈక్విటీలను కొను గోలు చేస్తుండటంతో మార్కెట్లు నిలదొక్కుకుంటాయని అంచనా. గడచిన రెండు నెలల్లో ఎఫ్‌ఐఐలు నాలుగు బిలియన్‌ డాలర్ల పెట్టుబడులను దేశీ కేపిటల్‌ మార్కెట్ల నుంచి వెనక్కి తీసుకుంటున్న సంగతి తెలిసిందే.
వీటికితోడు అంతర్జాతీయ మార్కెట్లలో నెలకొనే ధోరణులకు దేశీయంగా ప్రాధాన్యత ఉన్నట్లు తెలుస్తోంది. ఇక ప్రపంచ దేశాల ఆర్థికవ్యవస్థలకు దిక్సూచిగాను ప్రామాణికంగా నిలుస్తున్న అమెరికా ఫెడ్‌రిజర్వు సమీక్షాసమావేశాలు వచ్చే వారంలోనేఉన్నాయి. వీటి వివరాలు బుధవారం వెల్లడి స్తారు. ఏడాది తర్వాత 2016 డిసెంబరులో ఫెడ్‌రిజర్వు ఫండ్‌ రట్‌ను 25బేసిస్‌ పాయింట్లు పెంచిన సంగతి తెలిసిందే. ఆర్థికవ్యవస్థ పురోగమిస్తున్న సాంకేతాలు కనిపిస్తున్నందున వడ్డీరేట్లు పెంపు చేపడతామని, 2017లో కనీసం మూడుసార్లు వడ్డీరేట్లు పెంచే అవకాశం ఉందన్న సంకేతాలు ఇచ్చింది. ఫెడ్‌ వడ్డీరేట్లు పెంచితే దేశీయ ఈక్విటీ,ఫండ్‌,డెట్‌ మార్కెట్లనుంచి పెట్టుబడులు అమెరికాకు తరలిపోయి సెంటిమెంట్‌ను బలహీనపరిచే అవకాశం ఉంది. మొత్తం మీద వచ్చేవారం మార్కెట్లకు బడ్జెట్‌ కీలకం అవుతున్నది.